რომან დოლიძე

რომან დოლიძე (დ. 15 ივლისი, 1988) — ქართველი შერეული საბრძოლო ხელოვნების პროფესიონალი მებრძოლი. იგი ამჟამად ასპარეზობს საშუალო წონით დივიზიონის „აბსოლუტურ საბრძოლო ჩემპიონატში“ (Ultimate Fighting Championship, UFC),ufc.com სადაც რეიტინგით მეათე ადგილას იმყოფება. UFC Stats

ბიოგრაფია
დაიბადა 15 ივლის 1988 წელს, ბათუმში, საბჭოთა კავშირში (ამჟამად საქართველო). დოლიძე ფეხბურთს რვა წელი თამაშობდა, ბოლო სამი წელი კი პროფესიონალი მეკარე იყო თურქეთში. 20 წლის ასაკში იგი გადავიდა უკრაინაში, რათა ესწავლა გემთმშენებლობის ინჟინერია ოდესის საზღვაო აკადემიაში, რა დროსაც დაიწყო ვარჯიში სამბოში, ბრაზილიურ ჯიუ-ჯიცუში და საბოლოოდ გრეპლინგში.Undefeated Georgian იგი გახდა მსოფლიო გრეპლინგის და ევროპის ჩემპიონი United World Wrestling წესების მიხედვით, ასევე გახდა ADCC Asia & Oceania ჩემპიონი 2016 წელს 99 კგ-ით. 28 წლის ასაკში მან დაიწყო MMA-ში ვარჯიში.Roman Dolidze

MMA კარიერა
დოლიძის დებიუტი MMA-ში 2016 წელს შედგა, სადაც იგი უკრაინის ქალაქ ოდესაში იბრძოდა ალექსანდრე კოვბელის წინააღმდეგ. ალექსანდრე კოვბელთან სადებიუტო ბრძოლაში გამარჯვების შემდეგ დოლიძის რეკორდი უკრაინულ წრეში ასე გამოიყურებოდა: 4-0. მანამდე კი შანსი მიეცა ებრძოლა ედერ დე სოუზასთან WWFC Light Heavyweight-ის ტიტულზე. მან დაამარცხა დე სოუზა მეორე რაუნდის ნოკაუტით.MMA Fighter Left Frozen After One-Punch Knockout ამის შემდგომ მას მოუწია ბრძოლა ტიტულის დასაცავად მიხალ პასტერნაკის წინააღმდეგ WWFC 13-ზე. დოლიძემ პასტერნაკი მესამე რაუნდში ნოკაუტით დაამარცხა.WWFC 13

UFC კარიერა
დოლიძემ UFC-ის კონტრაქტს ხელი 2019 წელს მოაწერა, დებიუტი კი 2020 წლის 19 ივლის, ხადის იბრაგიმოვის წინააღმდეგ შედგა. მან ბრძოლა ტექნიკური ნოკაუტით მოიგო პირველ რაუნდში. იგი პირველად 2021 წლის 20 მარტს, ტრევინ ჯაილსის წინააღმდეგ დამარცხდა ESPN 21-ზე, მსაჯთა ერთსულოვანი გადაწყვეტილებით. მის ანგარიშზე დღესდღეობით 11 ბრძოლა და 5 ნოკაუტია, ხოლო სრული სტატისტიკა ასე გამოიყურება: 11-3-0.Stats ბოლო ბრძოლა მან კევინ ჰოლანდის წინააღმდეგ 2024 წლის 5 ოქტომბერს, UFC 307-ზე ჩაატარა. ბრძოლა მან პირველ რაუნდში ტექნიკური ნოკაუტით მოიგო. UFC 307 დოლიძე  UFC-ის საშუალო წონის რეიტინგში მე-10 ადგილს იკავებს.

პირადი ცხოვრება
რომანს ყავს მეუღლე და ორი ვაჟი — ამირანი და დევი.

რესურსები ინტერნეტში
ESPN

სქოლიო

კატეგორია:დაბადებული 15 ივლისი
კატეგორია:დაბადებული 1988
კატეგორია:ქართველი შერეული საბრძოლო ხელოვნების მებრძოლები
კატეგორია:ცოცხალი ადამიანები